กกต.ไฟเขียว อนาคตใหม่-ประชาชนปฏิรูป เป็นพรรคการเมือง แล้ว
นายทะเบียนพรรคการเมืองรับรอง อนาคตใหม่-ประชาชนปฏิรูป เป็นพรรคการเมืองแล้ว เร่งรับรองส่วนที่เหลือ ขณะที่พรรคอนาคตใหม่เตรียม Live วิสัยทัศน์ ไทย 2 เท่า 1 ต.ค.นี้28 ก.ย.2561วันนี้ (28 ก.ย.) พ.ต.อ.จรุงวิทย์ ภุมมา เลขาธิการ กกต. เปิดเผยว่า ที่ประชุม กกต. เห็นชอบให้นายทะเบียนพรรคการเมือง รับรองการขอจัดตั้งพรรคอนาคตใหม่ ที่มี ธนาธร จึงรุ่งเรืองกิจ เป็นหัวหน้าพรรค และ พรรคประชาชนปฏิรูป ที่มี ไพบูลย์ นิติตะวัน เป็นหัวหน้าพรรค เป็นพรรคการเมืองแล้ว หลังตรวจสอบแล้วว่า เอกสารหลักฐานต่างๆ ในการยื่นขอจัดตั้งพรรคครบถ้วน ซึ่งทางสำนักงาน กกต.ก็จะได้นำลงประกาศในราชกิจจานุเบกษาต่อไป อย่างไรก็ตาม จนถึงขณะนี้เหลือกลุ่มการเมืองที่ยื่นขอจดตั้งพรรคซึ่งนายทะเบียนพรรคอยู่ระหว่างการตรวจเอกสาร หลักฐาน อีก 16 พรรค และที่นายทะเบียนรับรองให้เป็นพรรคการเมืองที่จัดตั้งขึ้นตาม พ.ร.ป.พรรคการเมือง 60 แล้วรวม 6 พรรค ซึ่งนายทะเบียนพรรคการเมืองก็จะเร่งพิจารณารับรองในส่วนที่เหลือ ต่อไปสำหรับพรรคอนาคตใหม่ ได้ประกาศว่า วันที่ 1 ต.ค.นี้ เวลา 10.00 น. จะมีการประกาศวิสัยทัศน์ ไทย 2 เท่า ผ่านLive โดยแกนนำพรรค ประกอบด้วยพรรณิการ์ วานิช โฆษกพรรค ปิยบุตร แสงกนกกุล เลขาธิการพรรค ไกลก้อง ไวทยการ นายทะเบียนพรรค รณวิต หล่อเลิศสุนทร รองหัวหน้าพรรคศิริกัญญา ตันสกุล ผู้อำนวยการฝ่ายนโยบาย และ ธนาธร จึงรุ่งเรืองกิจ หัวหน้าพรรค
นายทะเบียนพรรคการเมืองรับรอง อนาคตใหม่-ประชาชนปฏิรูป เป็นพรรคการเมืองแล้ว เร่งรับรองส่วนที่เหลือ ขณะที่พรรคอนาคตใหม่เตรียม Live วิสัยทัศน์ ไทย 2 เท่า 1 ต.ค.นี้28 ก.ย.2561 วันนี้ (28 ก.ย.)
พรรคอนาคตใหม่,พรรคประชาชนปฏิรูป